অ আ
অ আ (তেলুগু: అ ఆ) হলো ২০১৬ সালের একটি ভারতীয় তেলুগু ভাষার প্রণয়ধর্মী পারিবারিক নাট্য চলচ্চিত্র, যা রচনা ও পরিচালনা করেছেন ত্রিবিক্রম শ্রীনিবাস। হরিকা অ্যান্ড হাসিন ক্রিয়েশনস-এর অধীনে এস. রাধা কৃষ্ণ প্রযোজিত চলচ্চিত্রটিতে কেন্দ্রীয় চরিত্রে অভিনয় করেছেন নিথিন, সামান্থা, এবং অনুপমা পরমেশ্বরন। এছাড়াও পার্শ্ব চরিত্রে অভিনয় করেছেন অনন্যা, রাও রমেশ, শ্রীনিবাস আভাসারলা, নরেশ, নাদিয়া, জয়প্রকাশ এবং ঈশ্বরী রাও।